पानी से जुड़े प्रोजेक्टों की डीपीआर अब जलदाय विभाग बनवाएगा
निर्माणाधीन कंपनी से सर्वे कराएंगे, माॅनिटरिंग का जिम्मा भी
अमृतयोजना में पानी से जुड़े कामों की डीपीआर नगर परिषद के बजाय अब जलदाय विभाग तैयार करवाएगा। इसके बाद ही योजना के तहत होने वाले कामों की लागत निर्धारित होगी। हालांकि, परिषद ने पहले इस पर अनुमानित 50 करोड़ की लागत मानते हुए डीपीआर बनाने की तैयारी की थी, लेकिन पिछले दिनों जलदाय विभाग के चीफ इंजीनियर ने जलापूर्ति सहित अन्य कार्योँ के लिए जलदाय विभाग को डीपीआर तैयार करवाने के आदेश जारी कर दिए।
इसके लिए गुडगांव की एक कंपनी से अनुबंध भी किया गया है। यह कंपनी पहले सर्वे करेगी इसके बाद डीपीआर तैयार करने का काम शुरू करेगी। एक सप्ताह के अंदर कंपनी के प्रतिनिधियों के बूंदी पहुंचने की उम्मीद जताई गई है। कंपनी के प्रतिनिधि इसके लिए बेसिक डेटा कलेक्ट करने में लगे हुए है, ताकि सर्वें के दौरान उन्हें आसानी रहे। कंपनी को बूंदी शहर में जलापूर्ति से संबंधित कराए जाने वाले विभिन्न कार्योँ की चार माह में डीपीआर तैयार करनी होगी। सर्वें में यह देखा जाएगा कि शहर की जलापूर्ति व्यवस्था को बेहतर बनाए जाने के लिए क्या-क्या काम जरूरी है और ये काम शहर के किन भागों में करवाएं जाएं, ताकि पानी की समस्या का स्थाई समाधान हो सके।
चार-पांच दिन में कंपनी के प्रतिनिधि यहां पहुंच जाएंगे
^अमृतयोजना में पानी से संबंधित होने वाले कामों की डीपीआर जलदाय विभाग को तैयार करवानी है। चार-पांच दिन में कंपनी के प्रतिनिधि यहां पहुंच जाएंगे। कंपनी को चार माह में डीपीआर तैयार करके देनी है। जगतसिंह,एक्सईएन, जलदाय विभाग, बूंदी
hin_Deva awa_Deva hin_Deva hin_Deva hin_Deva hin_Deva